ఎస్. ఎల్. భైరప్ప

**సంతేశివర లింగణ్ణయ్య భైరప్ప** (1931 ఆగస్టు 20 - 2025 సెప్టెంబరు 24) కన్నడ భాషలో రచనలు చేసే భారతీయ నవలా రచయిత, తత్వవేత్త, సినిమా రచయిత. ఇతని రచనలు కర్ణాటక రాష్ట్రంలో ప్రాచుర్యం పొందాయి. ఇతడు ఆధునిక భారతదేశంలోని ప్రముఖ నవలా రచయితలలో ఒకరిగా  పరిగణించబడ్డాడ్డు. ఇతివృత్తం, నిర్మాణం, పాత్రల పరంగా ఇతని నవలలు ప్రత్యేకమైనవి. కన్నడ భాషలో అత్యధికంగా అమ్ముడైన రచయితలలో ఇత్తడు ఒకడు. ఇతని  పుస్తకాలు హిందీ , మరాఠీ  తదితర భాషలలోనికి అనువదించబడ్డాయి, అవి కూడా అత్యధికంగా అమ్ముడుపోయాయి.

భైరప్ప రచనలు నవోదయ, నవ్య, బందయ లేదా దళిత వంటి సమకాలీన కన్నడ సాహిత్యపు నిర్దిష్ట శైలులకి సరిపోవు, దీనికి కారణం ఇతడు వ్రాసే అంశాల శ్రేణి. ఇతని ప్రధాన రచనలు అనేక తీవ్రమైన ప్రజా చర్చలకు,  వివాదాలకు కేంద్రంగా ఉన్నాయి. 2010లో ఇతనికు 20వ సరస్వతి సమ్మాన్ పురస్కారం లభించింది. మార్చి 2015లో భైరప్పకు సాహిత్య అకాడమీ ఫెలోషిప్ లభించింది. భారత ప్రభుత్వం ఇతనికి  2016లో పద్మశ్రీ, 2023లో పద్మభూషణ్ పౌర పురస్కారాలను ప్రదానం చేసింది.

## జీవితచరిత్ర

### ప్రారంభ జీవితం
ఎస్. ఎల్. భైరప్ప బెంగళూరు కు 162 కిలోమీటర్ల (101 మైళ్ళు) దూరంలో ఉన్న హసన్ జిల్లా చన్నరాయపట్టణ తాలూకా సంతేశివర గ్రామంలో జన్మించాడు. ఇతడు సాంప్రదాయ హొయసల కర్ణాటక బ్రాహ్మణ కుటుంబం నుండి వచ్చాడు. ఇతడు తన చిన్నతనంలోనే బుబోనిక్ ప్లేగు కారణంగా తన తల్లిని, సోదరులను కోల్పోయాడు. తన చదువు కోసం కొన్ని చిన్నచిన్న పనులు చేశాడు.  తన బాల్యంలో, ఇతడు గోరుర్ రామస్వామి అయ్యంగార్ రచనలచే ప్రభావితమయ్యాడు. పాఠశాల రికార్డుల ప్రకారం ఇతని పుట్టిన తేదీ 20 ఆగస్టు 1931. కానీ ఇతడు  తన ఆత్మకథ *భిత్తి*లో తన అసలు పుట్టిన తేదీ భిన్నంగా ఉందని ప్రకటించాడు.  (భిత్తి పేజీ 50 మొదటి సంచిక) &nbsp;

### విద్య
భైరప్ప చెన్నారాయపట్టణ లోని నవోదయ ఉన్నత పాఠశాల, మైసూరు శారదా విలాస్ ఉన్నత పాఠశాలలో చదివాడు. ఇతడు మైసూరు విశ్వవిద్యాలయం నుండి ఫిలాసఫీలో బి. ఎ. (ఆనర్స్) సంపాదించి, అటు పిమ్మట తత్వశాస్త్రంలో ఎం. ఎ. తో పాటు మైసూరు విశ్వవిద్యాలయం నుండి బంగారు పతకాన్ని అందుకున్నాడు. ఇతడు బరోడా మహారాజా సయాజీరావ్ విశ్వవిద్యాలయంనుండి ఆంగ్లంలో రాసిన *సత్య మత్తు సౌందర్య* (సత్యం & అందం) కు డాక్టర్ ఆఫ్ ఫిలాసఫీను పొందాడు.

### వృత్తి
ఎస్ఎల్ భైరప్ప  హుబ్లీ లోని శ్రీ కడసిద్ధేశ్వర కళాశాల , గుజరాత్ లోనిసర్దార్ పటేల్ విశ్వవిద్యాలయం, ఎన్సిఇఆర్టి, ఢిల్లీ లలో తర్కశాస్త్రం, మనస్తత్వ శాస్త్రాల అధ్యాపకునిగా పనిచేశాడు. భైరప్ప తన ఇద్దరు కుమారులు, భార్యతో కలిసి మైసూరులో నివసిస్తున్నాడు.

భైరప్ప ఆంగ్లం, కన్నడ, సంస్కృత భాషలలో తన రచనలను ప్రచురించాడు. భారతీయ అధ్యయనాలు. పాశ్చాత్య తత్వశాస్త్ర కోర్సులలో  వీరి రచనలు పాఠాలుగా బోధించబడుతున్నాయి.
## రచనలు
### నవలలు

* *గతజన్మ మత్తెరడు కథెగళు* (1955) 
* *బీమకాయ* (1958)
* *బెళకు మూడితు* (1959)
* *ధర్మశ్రీ* (1961)
* *దూర సరిదరు* (1962)
* *మతదాన* (1965)
* *వంశవృక్ష*  (1965)
* *జలపాత* (1967)
* *నాయి నెరళు* (1968)
* *తబ్బలియు నీనాదె మగనే* (1968)
* *గృహభంగ* (1970)
* *నిరాకరణ* (1971)
* *గ్రహణ* (1972)
* *దాటు* (1973)
* *అన్వేషణ* (1976)
* *పర్వ*1979)
* *నెలె* (1983)
* *సాక్షి*(1986)
* *ఆంచు* (1990)
* *తంతు* (1993)
* *సార్ధ* (1998)
* *మంద్ర* (2001)
* *ఆవరణ* (2007)
* *కవలు* (2010)
* *యాన* (2014)
* *ఉత్తరాకాండ* (2017)

### స్వీయచరిత్ర
* *భిత్తి* (1996)

### విమర్శ
* *సాహిత్య మత్తు సౌందర్య* (1966) (పరిశోధన గ్రంథం)
* *సాహిత్య మత్తు ప్రతీక* (1967)
* *కథె మత్తు కథావస్తు* (1969)
* *నానేకె బరెయుత్తేనె?* (1980)
* *సందర్భ : సంవాద* (2011)
* *సాక్షి పర్వ*(2019)

### కథలు
ఇతని కథ అవ్వ కస్తూరి మాసపత్రికలో ప్రచురింపబడింది. ఇది ఇతడు వ్రాసిన ఏకైక కథగా పరిగణించబడుతున్నది.

### అనువాదాలు

* *ధర్మశ్రీ*              : మరాఠీ, సంస్కృతం
* *వంశవృక్ష*            : తెలుగు, మరాఠీ, హిందీ, ఉర్దూ, ఇంగ్లీష్
* *నాయి-నెరళు*              : గుజరాతీ, హిందీ 
* *తబ్బలియు నీనాదె మగనే* : హిందీ
* *గృహభంగ*              : అన్ని 14 భారతీయ షెడ్యూల్డు భాషలు, ఇంగ్లీష్ 
* *నిరాకరణ*               : హిందీ
* *దాటు*                    : అన్ని 14 భారతీయ షెడ్యూల్డు భాషలు, ఇంగ్లీష్ 
* *అన్వేషణ*                : మరాఠీ, హిందీ
* *పర్వ*                    : తెలుగు, మరాఠీ, హిందీ,బెంగాలీ, తమిళ్, ఇంగ్లీష్
* *నెలె*                     : హిందీ
* *సాక్షి*                   : హిందీ, ఇంగ్లీష్
* *ఆంచు*                    : మరాఠీ, హిందీ, ఇంగ్లీష్
* *తంతు*                    : మరాఠీ, హిందీ
* *సార్థ*                   : సంస్కృతం, మరాఠీ, హిందీ, ఇంగ్లీష్
* *ఆవరణ*                 : సంస్కృతం, మరాఠీ, హిందీ, తమిళ్, తెలుగు, ఇంగ్లీష్
* *నానేకె బరెయుత్తేనె?*       : మరాఠీ, ఇంగ్లీష్
* *సత్య మత్తు సౌందర్య*    : ఇంగ్లీష్
* *భిత్తి*                   : మరాఠీ, హిందీ, ఇంగ్లీష్
* *మంద్ర*                   : మరాఠీ, హిందీ, ఇంగ్లీష్

## దృశ్య మాధ్యమం
### సినిమాలు
* *[[వంశవృక్ష]]* (1972)
* *[[గోధూళి (1977 సినిమా)|తబ్బలియు నీనాదె మగనే]]* (1977)
* *మతదాన* (2001)
* *నాయి-నెరళు* (2006)

### టెలివిజన్ ధారావాహికలు
* *గృహభంగ*
* *దాటు* (హిందీ)

## మరణం
ఆచార్య ఎస్‌ఎల్‌ భైరప్ప, 94 ఏళ్ల వయస్సులో 2025 సెప్టెంబరు 24న బెంగళూరులో వృద్ధాప్య సంబంధ ఆరోగ్య సమస్యలతో తుదిశ్వాస విడిచాడు.

## మూలాలు

వర్గం:1931 జననాలు
వర్గం:2025 మరణాలు
వర్గం:పద్మభూషణ పురస్కార గ్రహీతలు
వర్గం:పద్మశ్రీ పురస్కార గ్రహీతలు
వర్గం:కేంద్ర సాహిత్య అకాడమీ పురస్కార గ్రహీతలు
వర్గం:సరస్వతి సమ్మాన్ పురస్కార గ్రహీతలు